Vážení občania,

Obvodná poľovnícka komora a Okresná organizácia Slovenského poľovníckeho zväzu so sídlom v Piešťanoch

v súčinnosti

s obcou Chtelnica a s poľovníckou spoločnosťou Hájik- Kriváň Chtelnica, Nižná, Dolný Lopašov

organizujú

chovateľskú prehliadku trofejí ulovenej zveri v poľovníckej sezóne 2022/2023,

na ktorú Vás 13. a 14. mája 2023 srdečne pozývajú.

Po svätej omši, ktorá bude celebrovaná vo východnom pavilóne kaštieľa v Kaplnke Ukrižovania v sobotu 13. mája o 9.00 hod., bude za prítomnosti pozvaných hostí a trubača, slávnostné zahájenie prehliadky.

Obvodná poľovnícka komora Piešťany za podpory obce a sponzorov: **stavebná spoločnosť HANT BA, a.s., firma EKOM spol. s.r.o. a IBO Poľovník**, pozýva poľovnícku verejnosť, ale aj rodiny s deťmi na ostatné pripravené sprievodné podujatia: uvidíte kynologickú ukážku poľovníckych plemien psov, prezentáciu lovu lukom, výstavu výtvarných prác žiakov, od 11.00- 14.00 hod. je pre deti pripravené maľovanie na tvár. Spestrením budú stánky s poľovníckou tematikou a  premietanie filmov s poľovníckou a lesníckou tematikou.

Celodenné občerstvenie pripravila miestna poľovnícka spoločnosť Hájik- Kriváň, ktorá Vás pozýva ku svojim stánkom s občerstvením a poľovníckymi špecialitami.

Prehliadka trofejí bude pokračovať 14. mája v doobednajších hodinách. V čase od 12.00- 14.00 hod. budú trofeje odovzdané svojim lovcom.